# Il-Ġurnal Uffiċjali C 411A/11 t

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 411A |
| | |
| Edizzjoni bil-Malti | Informazzjoni u Avviżi | Volum 6411 ta' Ottubru 2021 |

ISSN 1977-0987

Il-Ġurnal Uffiċjali

tal-Unjoni Ewropea

C 411A

Edizzjoni bil-Malti

Informazzjoni u Avviżi

Volum 6411 ta' Ottubru 2021

---

| Werrej | Paġna |
| --- | --- |
| | V   Avviżi |
| | PROĊEDURI AMMINISTRATTIVI |
| | Il-Kummissjoni Ewropea |
| 2021/C 411 A/01 | Id-Direttorat Ġenerali għall-Migrazzjoni u l-Affarijiet Interni — Pubblikazzjoni ta’ post battal għall-kariga ta’ Konsulent Prinċipali (Grad AD 14) (l-Artikolu 29(2) tar-Regolamenti tal-Persunal) COM/2021/10407 | 1 |

Werrej

Paġna

V   Avviżi

PROĊEDURI AMMINISTRATTIVI

Il-Kummissjoni Ewropea

2021/C 411 A/01

Id-Direttorat Ġenerali għall-Migrazzjoni u l-Affarijiet Interni — Pubblikazzjoni ta’ post battal għall-kariga ta’ Konsulent Prinċipali (Grad AD 14) (l-Artikolu 29(2) tar-Regolamenti tal-Persunal) COM/2021/10407

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

Il-Kummissjoni Ewropea

| 11.10.2021 | MT | Il-Ġurnal Uffiċjali tal-Unjoni Ewropea | CA 411/1 |
| --- | --- | --- | --- |

11.10.2021

MT

Il-Ġurnal Uffiċjali tal-Unjoni Ewropea

CA 411/1

---

Id-Direttorat Ġenerali għall-Migrazzjoni u l-Affarijiet Interni

Pubblikazzjoni ta’ post battal għall-kariga ta’ Konsulent Prinċipali (Grad AD 14)

(l-Artikolu 29(2) tar-Regolamenti tal-Persunal)

COM/2021/10407

(2021/C 411 A/01)

Min aħna

Id-DĠ Migrazzjoni u Affarijiet Interni (HOME) huwa responsabbli minn Schengen, il-migrazzjoni u s-sigurtà interna, tliet politiki mill-aktar diffiċli li qed tiffaċċja l-Ewropa, u li ċ-ċittadini qed jistennew li l-Ewropa twettaqhom.

Il-portafoll tad-DĠ HOME jinkludi politiki relatati mal-migrazzjoni legali u irregolari, l-ażil, l-integrazzjoni, ir-riammissjoni u r-ritorn, il-ġestjoni tal-fruntiera esterna tal-UE, il-ġlieda kontra l-kriminalità organizzata u t-terroriżmu, il-kooperazzjoni tal-pulizija. L-UE tikkoopera wkoll b’mod attiv ma’ pajjiżi li mhumiex fl-UE f’ħidma id f’id fuq il-migrazzjoni u l-isfidi relatati mas-sigurtà interna.

L-attivitajiet kollha tad-DĠ jinvolvu interazzjonijiet sostanzjali mal-awtoritajiet tal-Istati Membri, relazzjonijiet mal-Istituzzjonijiet l-oħra u mal-partijiet interessati rilevanti, negozjati internazzjonali, kif ukoll kuntatti intensivi bejn is-servizzi.

Id-DĠ huwa appoġġat minn seba’ aġenziji: L-Aġenzija Ewropea għall-Gwardja tal-Fruntiera u tal-Kosta (European Border Coast Guard Agency, EBCGA), l-Uffiċċju Ewropew tal-Pulizija (Europol), l-Uffiċċju Ewropew ta’ Appoġġ fil-qasam tal-Ażil (European Asylum Office, EASO), l-Aġenzija tal-Unjoni Ewropea għat-tmexxija operattiva ta’ sistemi tal-IT fuq skala kbira fl-ispazju ta’ libertà, sigurtà u ġustizzja (European Agency for the operational management of large-scale IT systems in the area of freedom, security and justice, eu-LISA), l-Aġenzija tal-Unjoni Ewropea għat-Taħriġ fl-Infurzar tal-Liġi (European Union Agency for Law Enforcement Training, Cepol), iċ-Ċentru Ewropew għall-Monitoraġġ tad-Droga u d-Dipendenza fuq id-Droga (European Monitoring Centre for Drugs and Drug Addiction, EMCDDA) u l-Aġenzija Eżekuttiva għar-Riċerka (Research Executive Agency, REA).

Biex il-politika tal-UE tiddaħħal fis-seħħ, id-DĠ HOME jamministra il-Fond għall-Ażil, il-Migrazzjoni u l-Integrazzjoni (Asylum, Migration and integration Fund, AMIF) u l-Fond għas-Sigurtà Interna (Internal Security Fund, ISF) li jammontaw għal EUR 10,9 biljuni għall-perjodu 2014–2020. Barra minn hekk, id-DĠ HOME jamministra EUR 1,2 biljun f’riċerka relatata mas-sigurtà taħt il-programm Orizzont 2020.

X’qegħdin nipproponu

Taħt il-gwida politika tal-Kummissarju għall-Affarijiet Interni Johansson u taħt is-superviżjoni tad-Direttur Ġenerali tad-DĠ HOME, il-persuna magħżula bħala Koordinatur tar-Ritorn se tappoġġa d-Deputat Direttur Ġenerali responsabbli mill-Affarijiet Orizzontali u l-Migrazzjoni u tikkoordina mill-qrib mad-Direttur inkarigat mill-Migrazzjoni, l-Ażil u l-Viża.

Il-persuna magħżula bħala Koordinatur tar-Ritorn se tikkontribwixxi għall-istabbiliment ta’ sistema Ewropea ta’ ritorn effettiva u komuni, ibbażata fuq pilastri legali, operazzjonali u ta’ governanza aktar b’saħħithom, permezz tat-trawwim ta’ kooperazzjoni operazzjonali mal-Istati Membri u bejniethom fil-ġestjoni tal-proċessi ta’ ritorn, ta’ riammissjoni u ta’ riintegrazzjoni.

Il-persuna se tkun meħtieġa:

| — | tappoġġa l-iżvilupp ta’ approċċ komuni u koerenti dwar ir-ritorn; |
| --- | --- |

—

tappoġġa l-iżvilupp ta’ approċċ komuni u koerenti dwar ir-ritorn;

| — | tikkontribwixxi għat-tfassil ta’ strateġija operazzjonali li tiggwida l-implimentazzjoni tal-mandat tal-Koordinaturi tar-Ritorn kif ukoll il-ħidma tan-Netwerk ta’ Livell Għoli; |
| --- | --- |

—

tikkontribwixxi għat-tfassil ta’ strateġija operazzjonali li tiggwida l-implimentazzjoni tal-mandat tal-Koordinaturi tar-Ritorn kif ukoll il-ħidma tan-Netwerk ta’ Livell Għoli;

| — | tappoġġa u tippromwovi l-kooperazzjoni tal-Istati Membri fl-implimentazzjoni ta’ din l-istrateġija operazzjonali u tissorvelja l-implimentazzjoni tagħha; |
| --- | --- |

—

tappoġġa u tippromwovi l-kooperazzjoni tal-Istati Membri fl-implimentazzjoni ta’ din l-istrateġija operazzjonali u tissorvelja l-implimentazzjoni tagħha;

| — | tappoġġa l-implimentazzjoni ta’ operazzjonijiet ta’ ritorn li jippromwovu l-kooperazzjoni fost l-Istati Membri, il-Kummissjoni u l-Aġenziji tal-Unjoni, kif ukoll l-iskambju ta’ prattiki tajba; |
| --- | --- |

—

tappoġġa l-implimentazzjoni ta’ operazzjonijiet ta’ ritorn li jippromwovu l-kooperazzjoni fost l-Istati Membri, il-Kummissjoni u l-Aġenziji tal-Unjoni, kif ukoll l-iskambju ta’ prattiki tajba;

| — | tiffaċilita l-iżvilupp prattiku tas-solidarjetà tar-ritorn bejn l-Istati Membri bħala parti mis-sistema komuni Ewropea ta’ ritorn; |
| --- | --- |

—

tiffaċilita l-iżvilupp prattiku tas-solidarjetà tar-ritorn bejn l-Istati Membri bħala parti mis-sistema komuni Ewropea ta’ ritorn;

| — | tikkontribwixxi għat-tfassil u l-implimentazzjoni tal-Istrateġija Ewropea ta’ Ġestjoni tal-Asil u l-Migrazzjoni abbażi tal-esperjenza miksuba mit-twettiq tal-mandat operazzjonali; |
| --- | --- |

—

tikkontribwixxi għat-tfassil u l-implimentazzjoni tal-Istrateġija Ewropea ta’ Ġestjoni tal-Asil u l-Migrazzjoni abbażi tal-esperjenza miksuba mit-twettiq tal-mandat operazzjonali;

| — | tiżgura kooperazzjoni mill-qrib mal-Viċi Direttur Eżekuttiv tal-Frontex responsabbli mir-ritorn li se jintgħażel fil-futur; |
| --- | --- |

—

tiżgura kooperazzjoni mill-qrib mal-Viċi Direttur Eżekuttiv tal-Frontex responsabbli mir-ritorn li se jintgħażel fil-futur;

| — | tippresjedi u tmexxi l-ħidma ta’ Netwerk ta’ Livell Għoli; |
| --- | --- |

—

tippresjedi u tmexxi l-ħidma ta’ Netwerk ta’ Livell Għoli;

| — | tirrappreżenta lid-Direttorat Ġenerali f’avvenimenti esterni u interni li jikkonċernaw il-mandat tal-Koordinatur tar-Ritorn; |
| --- | --- |

—

tirrappreżenta lid-Direttorat Ġenerali f’avvenimenti esterni u interni li jikkonċernaw il-mandat tal-Koordinatur tar-Ritorn;

| — | ikollha kuntatti regolari mas-servizzi interni rilevanti, l-Istati Membri, il-partijiet ikkonċernati u l-korpi esterni; |
| --- | --- |

—

ikollha kuntatti regolari mas-servizzi interni rilevanti, l-Istati Membri, il-partijiet ikkonċernati u l-korpi esterni;

| — | tissorvelja tim żgħir assenjat direttament lill-Koordinatur tar-Ritorn; |
| --- | --- |

—

tissorvelja tim żgħir assenjat direttament lill-Koordinatur tar-Ritorn;

| — | tikkomunika dwar l-attivitajiet tal-Koordinatur tar-Ritorn lill-partijiet ikkonċernati esterni u interni. |
| --- | --- |

—

tikkomunika dwar l-attivitajiet tal-Koordinatur tar-Ritorn lill-partijiet ikkonċernati esterni u interni.

X’qegħdin infittxu (il-kriterji tal-għażla)

Il-kandidati għandu jkollhom:

Ħiliet fil-qasam tal-konsulenza

| — | Ħiliet ta’ konsulenza bi prova, inkluża esperjenza solida fil-koordinazzjoni ta’ timijiet f’oqsma ta’ politika sensittivi. |
| --- | --- |

—

Ħiliet ta’ konsulenza bi prova, inkluża esperjenza solida fil-koordinazzjoni ta’ timijiet f’oqsma ta’ politika sensittivi.

| — | Il-kapaċità li jmexxu u jispiraw il-koordinazzjoni u l-implimentazzjoni tal-politika, u l-kapaċità li jinnegozjaw f’ambjent politikament kumpless. |
| --- | --- |

—

Il-kapaċità li jmexxu u jispiraw il-koordinazzjoni u l-implimentazzjoni tal-politika, u l-kapaċità li jinnegozjaw f’ambjent politikament kumpless.

| — | Reżiljenza b’saħħitha u ħiliet adegwati għall-ġestjoni ta’ kriżijiet relatati mal-bnedmin. |
| --- | --- |

—

Reżiljenza b’saħħitha u ħiliet adegwati għall-ġestjoni ta’ kriżijiet relatati mal-bnedmin.

| — | Ġudizzju politiku sod. |
| --- | --- |

—

Ġudizzju politiku sod.

Ħiliet u esperjenza speċjalizzati

| — | Ħiliet analitiċi u ta’ koordinazzjoni eċċellenti, kapaċità qawwija biex tiżviluppa viżjoni politika u tistabbilixxi prijoritajiet u objettivi. |
| --- | --- |

—

Ħiliet analitiċi u ta’ koordinazzjoni eċċellenti, kapaċità qawwija biex tiżviluppa viżjoni politika u tistabbilixxi prijoritajiet u objettivi.

| — | Kapaċità qawwija li taħseb b’mod ġdid u strateġiku sabiex tiġi ġġenerata viżjoni ċara għall-objettivi li għandhom jintlaħqu f’dawn l-oqsma, u l-kapaċità li tiżviluppa u timplimenta l-politiki li jirriżultaw. |
| --- | --- |

—

Kapaċità qawwija li taħseb b’mod ġdid u strateġiku sabiex tiġi ġġenerata viżjoni ċara għall-objettivi li għandhom jintlaħqu f’dawn l-oqsma, u l-kapaċità li tiżviluppa u timplimenta l-politiki li jirriżultaw.

| — | Fehim tajjeb tal-qasam ta’ politika relatat mal-mandat tal-Koordinatur tar-Ritorn. |
| --- | --- |

—

Fehim tajjeb tal-qasam ta’ politika relatat mal-mandat tal-Koordinatur tar-Ritorn.

| — | Għarfien sod tal-ġestjoni baġitarja u finanzjarja, l-għarfien dwar il-programmi finanzjarji tal-UE jkun ta’ vantaġġ. |
| --- | --- |

—

Għarfien sod tal-ġestjoni baġitarja u finanzjarja, l-għarfien dwar il-programmi finanzjarji tal-UE jkun ta’ vantaġġ.

Kwalitajiet personali

| — | Ħiliet interpersonali, ta’ teħid ta’ deċiżjonijiet u ta’ negozjar eċċellenti. |
| --- | --- |

—

Ħiliet interpersonali, ta’ teħid ta’ deċiżjonijiet u ta’ negozjar eċċellenti.

| — | Kapaċità qawwija li tibni relazzjonijiet ta’ ħidma fdati mal-partijiet ikkonċernati u li jirrappreżentaw lill-Kummissjoni f’kuntatti mal-Istati Membri, kif ukoll mal-partijiet ikkonċernati interni u esterni, u mal-pubbliku. |
| --- | --- |

—

Kapaċità qawwija li tibni relazzjonijiet ta’ ħidma fdati mal-partijiet ikkonċernati u li jirrappreżentaw lill-Kummissjoni f’kuntatti mal-Istati Membri, kif ukoll mal-partijiet ikkonċernati interni u esterni, u mal-pubbliku.

| — | Kapaċità ppruvata ta’ negozjar mar-rappreżentanti tal-Istati Membri, l-istituzzjonijiet Ewropej l-oħra u ma’ diversi partijiet ikkonċernati inklużi pajjiżi terzi. |
| --- | --- |

—

Kapaċità ppruvata ta’ negozjar mar-rappreżentanti tal-Istati Membri, l-istituzzjonijiet Ewropej l-oħra u ma’ diversi partijiet ikkonċernati inklużi pajjiżi terzi.

Kundizzjonijiet essenzjali (ir-rekwiżiti tal-eliġibbiltà)

Il-kandidati se jiġu kkunsidrati biss għall-fażi tal-għażla abbażi tar-rekwiżiti formali li ġejjin, li jridu jiġu ssodisfati sal-iskadenza għall-applikazzjonijiet:

| — | Nazzjonalità: il-kandidati jridu jkunu ċittadini ta’ wieħed mill-Istati Membri tal-Unjoni Ewropea. |
| --- | --- |

—

Nazzjonalità: il-kandidati jridu jkunu ċittadini ta’ wieħed mill-Istati Membri tal-Unjoni Ewropea.

| — | Grad jew diploma tal-università: il-kandidati jrid ikollhom:






  — | jew livell ta’ edukazzjoni li jikkorrispondi għal studji universitarji mitmuma u ċċertifikati b’diploma, meta l-perjodu normali tal-edukazzjoni universitarja jkun ta’ erba’ (4) snin jew aktar; |
| --- | --- | --- |

—

Grad jew diploma tal-università: il-kandidati jrid ikollhom:

—

jew livell ta’ edukazzjoni li jikkorrispondi għal studji universitarji mitmuma u ċċertifikati b’diploma, meta l-perjodu normali tal-edukazzjoni universitarja jkun ta’ erba’ (4) snin jew aktar;

| — | jew inkella livell ta’ edukazzjoni li jikkorrispondi għal studji universitarji mitmuma ċċertifikati b’diploma u esperjenza professjonali xierqa ta’ mill-inqas sena (1) meta l-perjodu normali tal-edukazzjoni universitarja jkun tal-inqas tliet snin (din is-sena ta’ esperjenza professjonali ma tistax tkun inkluża fl-esperjenza professjonali postgradwatorja meħtieġa hawn taħt). |
| --- | --- |

—

jew inkella livell ta’ edukazzjoni li jikkorrispondi għal studji universitarji mitmuma ċċertifikati b’diploma u esperjenza professjonali xierqa ta’ mill-inqas sena (1) meta l-perjodu normali tal-edukazzjoni universitarja jkun tal-inqas tliet snin (din is-sena ta’ esperjenza professjonali ma tistax tkun inkluża fl-esperjenza professjonali postgradwatorja meħtieġa hawn taħt).

| — | Esperjenza professjonali: il-kandidati jrid ikollhom mill-inqas 15-il sena esperjenza professjonali wara l-gradwazzjoni (1) f’livell li għalih jagħtu aċċess il-kwalifiki msemmija hawn fuq. Mill-inqas ħames 5 snin minn dik l-esperjenza professjonali jridu jkunu f’qasam relevanti għal din il-pożizzjoni. |
| --- | --- |

—

Esperjenza professjonali: il-kandidati jrid ikollhom mill-inqas 15-il sena esperjenza professjonali wara l-gradwazzjoni (1) f’livell li għalih jagħtu aċċess il-kwalifiki msemmija hawn fuq. Mill-inqas ħames 5 snin minn dik l-esperjenza professjonali jridu jkunu f’qasam relevanti għal din il-pożizzjoni.

| — | Esperjenza konsultattiva: mill-anqas ħames snin mill-esperjenza professjonali post-universitarja jridu jkunu nkisbu f’funzjoni ta’ ġestjoni ta’ livell għoli (2). |
| --- | --- |

—

Esperjenza konsultattiva: mill-anqas ħames snin mill-esperjenza professjonali post-universitarja jridu jkunu nkisbu f’funzjoni ta’ ġestjoni ta’ livell għoli (2).

| — | Lingwi: il-kandidati jrid ikollhom għarfien tajjeb ħafna ta’ waħda mil-lingwi uffiċjali tal-Unjoni Ewropea (3) u għarfien sodisfaċenti ta’ lingwa oħra minn dawn il-lingwi uffiċjali. Matul l-intervista/i, il-bordijiet tal-għażla se jivverifikaw jekk il-kandidati jikkonformawx mar-rekwiżit ta’ għarfien sodisfaċenti ta’ lingwa uffiċjali oħra tal-UE. Dan jista’ jinkludi li l-intervista, jew parti minnha, issir f’din il-lingwa l-oħra. |
| --- | --- |

—

Lingwi: il-kandidati jrid ikollhom għarfien tajjeb ħafna ta’ waħda mil-lingwi uffiċjali tal-Unjoni Ewropea (3) u għarfien sodisfaċenti ta’ lingwa oħra minn dawn il-lingwi uffiċjali. Matul l-intervista/i, il-bordijiet tal-għażla se jivverifikaw jekk il-kandidati jikkonformawx mar-rekwiżit ta’ għarfien sodisfaċenti ta’ lingwa uffiċjali oħra tal-UE. Dan jista’ jinkludi li l-intervista, jew parti minnha, issir f’din il-lingwa l-oħra.

| — | Età massima: il-kandidati ma jridux ikunu laħqu l-età regolari tal-irtirar, li għall-uffiċjali tal-Unjoni Ewropea hija ddefinita bħala l-aħħar tax-xahar li fih il-persuna tkun għalqet is-66 sena (ara l-Artikolu 52 lit (a) tar-Regolamenti tal-Persunal (4)). |
| --- | --- |

—

Età massima: il-kandidati ma jridux ikunu laħqu l-età regolari tal-irtirar, li għall-uffiċjali tal-Unjoni Ewropea hija ddefinita bħala l-aħħar tax-xahar li fih il-persuna tkun għalqet is-66 sena (ara l-Artikolu 52 lit (a) tar-Regolamenti tal-Persunal (4)).

Għażla u ħatra

Il-Kummissjoni Ewropea tagħżel u taħtar il-Konsulent Prinċipali tagħha skont il-proċeduri tal-għażla u tar-reklutaġġ tagħha (ara:. id-Dokument dwar il-Politika għall-Uffiċjali f’Karigi Għolja (5)).

Bħala parti minn din il-proċedura tal-għażla, il-Kummissjoni Ewropea tistabbilixxi bord tal-preselezzjoni. Dan il-bord janalizza l-applikazzjonijiet kollha, jipproċedi bl-ewwel verifika tal-eliġibbiltà u jidentifika l-kandidati li jkollhom l-aħjar profil fid-dawl tal-kriterji tal-għażla msemmija hawn fuq, u li jkunu jistgħu jiġu mistiedna għal intervista mal-bord tal-preselezzjoni.

B’segwitu ta’ dawn l-intervisti, il-bord tal-preselezzjoni jfassal il-konklużjonijiet tiegħu u jipproponi lista ta’ kandidati għal intervisti ulterjuri mal-Kumitat Konsultattiv dwar il-Ħatriet (Consultative Committee on Appointments, CCA) tal-Kummissjoni Ewropea. Is-CCA, filwaqt li jqis il-konklużjonijiet tal-bord tal-preselezzjoni, jiddeċiedi dwar il-kandidati li għandhom jiġu mistiedna għal intervista.

Il-kandidati li jkunu msejħa għal intervista mas-CCA jipparteċipaw għal ġurnata sħiħa f’ċentru ta’ evalwazzjoni tal-maniġment immexxi minn konsulenti tar-reklutaġġ esterni. Fuq il-bażi tar-riżultati tal-intervista u r-rapport taċ-ċentru ta’ valutazzjoni, is-CCA jistabbilixxi lista preliminari tal-kandidati li jikkunsidra xierqa biex jaqdu l-funzjonijiet ta’ Konsulent Prinċipali.

Il-kandidati fuq il-lista preliminari tas-CCA jiġu intervistati mill-Membru tal-Kummissjoni responsabbli mid-DĠ Migrazzjoni u Affarijiet Interni (6).

Wara dawn l-intervisti, il-Kummissjoni Ewropea tieħu d-deċiżjoni dwar il-ħatra.

Il-persuna kandidata li tintgħażel trid twettaq kull obbligu impost mil-liġi dwar is-servizz militari, tipproduċi r-referenzi adegwati dwar il-karattru tagħha meħtieġa sabiex taċċerta l-idoneità tiegħu għat-twettiq ta’ dmirijietha u għandha tkun fiżikament f’saħħitha biex twettaq dmirijietha.

Il-persuna kandidata li tintgħażel jenħtieġ li jkollha, jew tkun f’pożizzjoni li tikseb ċertifikat validu ta’ approvazzjoni tas-sigurtà mingħand l-awtorità tas-sigurtà nazzjonali tagħha. Approvazzjoni tas-sigurtà personali hija deċiżjoni amministrattiva wara proċess ta’ investigazzjoni tas-sigurtà mwettaq mill-awtorità nazzjonali kompetenti tas-sigurtà tal-individwu, skont il-liġijiet u r-regolamenti nazzjonali applikabbli tas-sigurtà, u li tiċċertifika li individwu jkun jista’ jingħata aċċess għal informazzjoni klassifikata sa livell speċifikat. (Kun af li jista’ jingħata bidu għall-proċedura meħtieġa biex tinkiseb approvazzjoni tas-sigurtà biss wara li ssir talba mill-impjegatur, u mhux mill-kandidat individwali).

Sakemm issir l-approvazzjoni tas-sigurtà tal-persunal mill-Istat Membru kkonċernat u titlesta l-proċedura ta’ approvazzjoni flimkien mal-briefing obbligatorju legalment mid-Direttorat tas-Sigurtà tal-Kummissjoni Ewropea, il-persuna kandidata mhux se tkun tista’ taċċessa l-Informazzjoni Klassifikata tal-UE (IKUE) fil-livell ta’ CONFIDENTIEL UE/EU CONFIDENTIAL jew ogħla minnu, u lanqas ma tkun tista’ tattendi laqgħat li fihom tkun qed tiġi diskussa tali IKUE.

Opportunitajiet indaqs

F’konformità mal-Artikolu 1d tar-Regolamenti tal-Persunal, il-Kummissjoni qed taħdem favur l-objettiv strateġiku li tikseb l-ugwaljanza bejn il-ġeneri f’kull livell tal-maniġment sa tmiem il-mandat attwali tagħha u tapplika politika ta’ opportunitajiet indaqs li tinkoraġġixxi applikazzjonijiet li jistgħu jikkontribwixxu lejn aktar diversità, ugwaljanza bejn il-ġeneri u bilanċ ġeografiku ġenerali.

Kundizzjonijiet tal-impjieg

Is-salarji u l-kundizzjonijiet tal-impjieg huma stipulati fir-Regolamenti tal-Persunal.

Il-persuna kandidata li tintgħażel se tiġi rreklutata bħala uffiċjal fil-grad AD 14. Il-persuna kandidata tiġi kklassifikata skont it-tul tal-esperjenza professjonali preċedenti tagħha fil-pass 1 jew il-pass 2 f’dan il-grad.

Jenħtieġ li l-applikanti jieħdu nota tar-rekwiżit skont ir-Regolamenti tal-Persunal għall-persunal ġdid kollu li jrid itemm b’suċċess perjodu ta’ prova ta’ disa’ xhur.

Il-post tal-impjieg huwa Brussell, li fih huwa bbażat id-DĠ Migrazzjoni u Affarijiet Interni.

Il-post huwa disponibbli mill-1 ta’ Settembru 2021.

Indipendenza u d-dikjarazzjoni tal-interessi

Qabel tibda taqdi dmirijietha, il-persuna kandidata li tintgħażel tintalab tagħmel dikjarazzjoni ta’ impenn biex taġixxi b’mod indipendenti fl-interess pubbliku u tiddikjara kull interess, li tista’ titqies bħala li tippreġudika l-indipendenza tagħha.

Proċedura tal-applikazzjoni

Qabel tissottometti l-applikazzjoni tiegħek, jenħtieġ li tivverifika b’attenzjoni jekk tissodisfax ir-rekwiżiti ta’ eliġibbiltà kollha (“Kundizzjonijiet essenzjali”), b’mod partikolari fir-rigward tat-tipi ta’ diplomi, l-esperjenza professjonali ta’ livell għoli kif ukoll il-kapaċità lingwistika meħtieġa. Jekk ma tissodisfax xi wieħed mir-rekwiżiti ta’ eliġibbiltà, dan ikun ifisser li se tiġi eskluż awtomatikament mill-proċedura tal-għażla.

Jekk tkun trid tapplika, trid tirreġistra permezz tal-Internet fuq is-sit web li ġej u ssegwi l-istruzzjonijiet li jirrigwardaw id-diversi stadji tal-proċedura:

https://ec.europa.eu/dgs/human-resources/seniormanagementvacancies/

Irid ikollok indirizz tal-posta elettronika validu. Dan se jintuża biex tiġi kkonfermata r-reġistrazzjoni tiegħek kif ukoll biex jibqa’ jsir kuntatt miegħek matul l-istadji differenti tal-proċedura. Għaldaqstant nitolbuk iżżomm lill-Kummissjoni Ewropea informata bi kwalunkwe bidla fl-indirizz tal-posta elettronika tiegħek.

Biex timla l-applikazzjoni tiegħek, trid ittella’ CV f’format PDF, preferibbilment fil-format tal-Europass CV (7) u timla ittra ta’ motivazzjoni online (massimu ta’ 8 000 karattru). Is-CV u l-ittra ta’ motivazzjoni tiegħek jistgħu jintbagħtu bi kwalunkwe lingwa uffiċjali tal-Unjoni Ewropea.

Ladarba tkun lestejt ir-reġistrazzjoni online tiegħek, se tirċievi ittra elettronika li tikkonferma li l-applikazzjoni tiegħek ġiet irreġistrata. Jekk ma tirċevix ittra elettronika ta’ konferma, l-applikazzjoni tiegħek ma tkunx ġiet irreġistrata!

Jekk jogħġbok innota li mhuwiex possibbli li ssegwi l-progress tal-applikazzjoni tiegħek online. Il-Kummissjoni Ewropea tikkuntattjak direttament rigward l-istatus tal-applikazzjoni tiegħek.

Jekk tkun teħtieġ iktar informazzjoni u/jew tiltaqa’ ma’ problemi tekniċi jekk jogħġbok ibgħat ittra elettronika lil: HR-MANAGEMENT-ONLINE@ec.europa.eu

Data tal-għeluq

Id-data tal-għeluq għar-reġistrazzjoni hija d-9 ta’ Novembru 2021, 12.00 nofsinhar ħin ta’ Brussell, u wara din id-data ma jkunx iktar possibbli li tirreġistra.

Hija r-responsabbiltà tiegħek li timla r-reġistrazzjoni online fil-ħin. Nagħtuk parir li ma tħallix għall-aħħar jiem biex tapplika, minħabba li traffiku tal-Internet qawwi jew xi problema fil-konnessjoni tal-Internet tiegħek jistgħu jwasslu biex ir-reġistrazzjoni online tintemm qabel ma tkun lestejtha, u b’hekk ikollok tirrepeti l-proċess kollu. Ladarba jiskadi ż-żmien għas-sottomissjoni tar-reġistrazzjonijiet, ma tkunx tista’ ddaħħal iktar data. Ir-reġistrazzjonijiet li jaslu tard ma jiġux aċċettati.

Informazzjoni importanti għall-kandidati

Il-kandidati huma mfakkra li l-ħidma tad-diversi kumitati tas-selezzjoni hija kunfidenzjali. Il-kandidati ma jistgħux jagħmlu kuntatt dirett jew indirett mal-membri individwali tagħhom u dan lanqas ma jista’ jsir f’isimhom minn xi ħaddieħor. Kull mistoqsija għandha tiġi indirizzata lis-segretarjat tal-bordijiet rilevanti.

Protezzjoni ta’ data personali

Il-Kummissjoni se tiżgura li d-data personali tal-kandidati tkun ipproċessat kif meħtieġ mir-Regolament (UE) 2018/1725 tal-Parlament Ewropew u tal-Kunsill (8). Dan japplika b’mod partikolari għall-kunfidenzjalità u għas-sigurtà ta’ tali data.

---

(1)  L-esperjenza professjonali titqies biss jekk tkun tirrappreżenta relazzjoni ta’ ħidma konkreta li tkun definita bħala ħidma reali u ġenwina, bi ħlas u bħala impjegat (kull tip ta’ kuntratt) jew fornitur ta’ servizz. L-attivitajiet professjonali li jkunu saru fuq bażi part-time għandhom jiġu kkalkulati pro rata, abbażi tal-perċentwal iċċertifikat ta’ sigħat full-time li jkunu nħadmu. Il-liv tal-maternità/parentali/għall-adozzjoni jitqies jekk ikun fil-qafas ta’ kuntratt ta’ xogħol. Id-dottorati (PhD) huma assimilati mal-esperjenza professjonali, anki meta mhux bi ħlas, iżda għal perjodu ta’ mhux aktar minn tliet snin, dment li d-dottorat ikun tlesta b’suċċess. Perjodu partikolari jista’ jingħadd darba biss.

(2)  Fil-curriculum vitae tagħhom, il-kandidati għandhom jindikaw b’mod ċar x’tip ta’ esperjenza konsultattiva nkisbet għas-snin kollha: (1) it-titlu u r-rwol tal-pożizzjonijiet okkupati; (2) il-qasam eżatt tas-suġġett kif ukoll f’liema livell fl-organizzazzjoni l-pożizzjoni kienet ibbażata (l-għadd ta’ livelli ġerarkiċi ’l fuq u ’l isfel); (3) il-linji ta’ rapportar għal kull pożizzjoni okkupata.

(3)  https://eur-lex.europa.eu/legal-content/MT/TXT/?uri=CELEX%3A01958R0001-20130701

(4)  https://eur-lex.europa.eu/legal-content/MT/TXT/?uri=CELEX%3A01962R0031-20140701

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (jeżisti bl-Ingliż biss)

(6)  Sakemm il-Membru tal-Kummissjoni kkonċernat, b’konformità mad-Deċiżjoni tal-Kummissjoni tal-5 ta’ Diċembru 2007 (PV(2007) 1811 u t-30 ta’ Settembru 2020 (PV(2020) 2351), ma jkunx iddelega dan il-kompitu.

(7)  Tista’ ssib informazzjoni dwar kif toħloq is-CV tal-Europass tiegħek online fuq: https://europa.eu/europass/en/create-europass-cv

(8)  Ir-Regolament (UE) 2018/1725 tal-Parlament Ewropew u tal-Kunsill tat-23 ta’ Ottubru 2018 dwar il-protezzjoni ta’ persuni fiżiċi fir-rigward tal-ipproċessar ta’ data personali mill-istituzzjonijiet, korpi, uffiċċji u aġenziji tal-Unjoni u dwar il-moviment liberu ta’ tali data, u li jħassar ir-Regolament (KE) Nru 45/2001 u d-Deċiżjoni Nru 1247/2002/KE (ĠU L 295, 21.11.2018, p. 39).

---